Julio Parrilla

Julio Parrilla Díaz, nado en Ourense o 25 de marzo de 1946, é un bispo católico galego.

 Traxectoria 
Estudou na escola e no bacharelato en Ourense e en 1971 toma contacto co movemento católico Adsis. Licenciouse en filosofía pola Universidade Pontificia Salesiana de Roma, en teoloxía catequética pola Universidade Pontificia de Salamanca e de novo en filosofía pola de Valencia. Ordenouse sacerdote o 30 de marzo de 1975, en Salamanca.

En 1992 instalouse en Ecuador, na cidade de Portoviejo, e máis tarde, en 1998, trasladouse a Quito, onde traballou como párroco durante dez anos ata que o 18 de abril de 2008 foi nomeado bispo de Loja, en Ecuador polo papa Bieito XVI.

É secretario xeral do movemento Adsis.

 Véxase tamén 
 Ligazóns externas 
 Discurso de Julio Parrilla en Cariamanga, Ecuador (YouTube).

Categoría:Bispos católicos de Galicia
Categoría:Nados en Ourense
Categoría:Nados en 1946
Categoría:Bispos católicos de Ecuador
Categoría:Alumnos da Pontificia Universidade Salesiana
Categoría:Alumnos da Universidade Pontificia de Salamanca
Categoría:Alumnos da Universidade de Salamanca